Χιλιάδες, ίσως και εκατομμύρια δολάρια ξοδεύει κάθε χρόνο το ίδρυμα του επιχειρηματία Τζορτζ Σόρος στα Βαλκάνια.

Ο μεγαλοεπενδυτής - που ήρθε ξανά στην επικαιρότητα μετά τις καταγγελίες Καμμένου στο υπουργικό συμβούλιο - με το Ίδρυμα του «Open Society Foundations» προσφέρει χορηγίες και υποτροφίες καθ’ όλη τη διάρκεια του χρόνου σε οργανώσεις και άτομα που μοιράζονται τις ίδιες αξίες με το Ίδρυμα.

Το «Open Society Foundations» περιγράφει την αποστολή του ως εξής: «Εργάζεται για την οικοδόμηση ενεργών και ανεκτικών κοινωνικών που οι κυβερνήσεις τους είναι υπόλογες και ανοιχτές στην συμμετοχή όλων των πολιτών».

Στην Ελλάδα ο Δήμος Θεσσαλονίκης, αρκετές οργανώσεις που λειτουργούν για την προστασία των προσφύγων και των αιτούντων άσυλο αλλά και η ελληνική κοινότητα LBGTQ έχουν λάβει ως χορηγίες χιλιάδες δολάρια. Το ίδιο συνέβη και με οργανώσεις υπέρ των ανθρωπίνων δικαιωμάτων και της προστασίας των προσφύγων στα Σκόπια.

Νικήτας Κακλαμάνης: Και με το δήμο Αθήνας συνεργάζεται ο Σόρος

Παράλληλα ο αντιπρόεδρος της Βουλής και βουλευτής της ΝΔ Νικήτας Κακλαμάνης, δήλωσε πως «όλη η προπαγάνδα των Σκοπιανών στο εξωτερικό χρηματοδοτείται από τον Τζορτζ Σόρος», ενώ αποκάλυψε δε πως το ίδρυμα του μεγαλοεπιχειρηματία έχει συνεργασία και με τον δήμο Αθηναίων.

«Ξοδεύει όχι χιλιάδες, εκατομμύρια δολάρια» είπε και πρόσθεσε: «Και με το δήμο της Αθήνας έχει συνεργασία το ίδρυμα Σόρος».

Οπως δήλωσε ο αντιπρόεδρος της Βουλής και βουλευτής της ΝΔ σε ραδιοφωνική του συνέντευξη στον Xfm 9,43: «Δεν το έχει κρύψει ο συγκεκριμένος τύπος ποτέ ούτε την φιλοσκοπιανή του διάθεση, ούτε ότι θέλει να ελέγξει μέσω του άφθονου χρήματος που ρέει από την τσέπη του -το οποίο δεν ξέρουμε και πώς το απέκτησε - και να προσπαθεί με διαφόρους τρόπους να επηρεάσει» είπε χαρακτηριστικά και πρόσθεσε: «Ολη προπαγάνδα των σκοπιανών στο εξωτερικό χρηματοδοτείται από Σόρος. Δηλαδή, τι πιστεύετε, ότι ξαφνικά τον έπιασε ο πόνος τον κ. Σόρος για τους φτωχούς του δήμου της Αθήνας και της Θεσσαλονίκης;» διερωτήθηκε ειρωνικά.

Ερωτηθείς για το πώς συνεργάζεται το ίδρυμα Σόρος με τον δήμο Αθηναίων απάντησε: «Αυτό που υποτίθεται είναι τα συσσίτια».

Ποιοί πήραν χορηγίες στην Ελλάδα για το 2016